Es tracta d'una assignatura optativa que s'imparteix en el segon semestre. L'assignatura consta de 6 crèdits, repartits de la manera següent: 2,4 són presencials i 3,6 no presencials; alhora, dels presencials 1,8 són teòrics mentre que 0,6 tenen caràcter pràctic.
La funció essencial de l'assignatura Didàctica de la llengua i la literatura (català) és oferir als estudiants del grau en Filologia Catalana una formació bàsica sobre aspectes metodològics i d'aplicació pràctica relacionats amb la tasca docent en les etapes educatives no universitàries d'educació secundària obligatòria (ESO) i batxillerat. Una de les eixides professionals dels estudiants d'aquest grau és la docència en les etapes adés esmentades. Per això, aquesta assignatura de caire optatiu pretén dotar l'alumnat de les eines necessàries per a encarar aquesta tasca. Els continguts preveuen, en primer lloc, una familiarització amb el sistema educatiu valencià centrat en les funcions del docent de l'assignatura Valencià: llengua i literatura. També tracta les implicacions organitzatives i didàctiques en les etapes d'educació secundària obligatòria i de batxillerat, així com l'anàlisi del currículum de l'assignatura en aquestes etapes educatives. En aquesta assignatura els alumnes adquireixen les destreses necessàries per a analitzar material didàctic d'aula, programacions didàctiques i recursos en suports tradicionals i digitals de tota mena. Els continguts teòrics (sistema educatiu, habilitats comunicatives i programacions) estan al servei de les pràctiques, la realització de les quals tenen com a finalitat facultar l'alumnat per a elaborar propostes didàctiques adequades a situacions sociolingüístiques diferents, així com redactar i exposar un projecte final que consistirà en una seqüència didàctica en format tradicional o en format digital centrada en un nivell acadèmic determinat.
Augmentar la competència lingüística i comunicativa de l’alumnat, sobretot a l'àmbit acadèmic.
Conéixer les possibilitats organitzatives del nostre sistema educatiu i el tractament de les llengües curriculars.
Conéixer i valorar els objectius i les implicacions organitzatives dels diferents programes d'educació plurilingüe.
Conéixer les implicacions didàctiques dels enfocaments metodològics per a l'ensenyament i l'aprenentatge de llengües.
Valorar les possibilitats didàctiques dels enfocaments comunicatius en l’ensenyament i l’aprenentatge de les llengües.
Aplicar estratègies per a l’afavoriment d’un tractament integrat de llengües.
Valorar la diversitat discursiva per a l'ensenyament i aprenentatge de les llengües des d'una perspectiva comunicativa.
Conéixer els criteris i els instruments de planificació didàctica que permeten l'elaboració de programacions curriculars adequades a l'objectiu d'augmentar la competència comunicativa de l'alumnat.
Elaborar programacions d'aula, unitats didàctiques o seqüències didàctiques per a les àrees lingüístiques adequades als diferents contextos d'aprenentatge del País Valencià.
Utilitzar els recursos de les tecnologies de la informació per a l’elaboració i l’exposició de seqüències didàctiques.
Conéixer i valorar la necessitat de realitzar les adaptacions curriculars, especialment aplicades a l’alumnat d’incorporació tardana al sistema educatiu.
Descriure i analitzar les habilitats lingüístiques (comprensió i expressió oral i escrita).
Conéixer els criteris i els instruments d'avaluació de la competència comunicativa en l'alumnat d’ensenyament secundari.
Valorar la necessitat de la formació permanent del professorat de les àrees lingüístiques de l’ensenyament secundari.
Valorar positivament les eixides professionals docents dels estudis de Filologia Catalana.
Promoure actituds positives envers la formació didàctica i lingüística permanent del professorat de secundària i batxillerat.
Conéixer les possibilitats i les necessitats d'adaptació del professorat als diferents contextos sociolingüístics, específicament pel que fa als tractaments del català com a L1 minoritzada i com a L2 minoritzada.
Fomentar la funció docent del professorat de llengua i literatura en les etapes de secundària i batxillerat com a agent promotor d'una visió positiva de la llengua catalana en la realitat social valenciana.
Fomentar la funció social de prestigi del professorat de llengua i literatura com a model de llengua i com a model d'hàbits d'ús i comportaments lingüístics.
Aplicar les TAC (tecnologies de l'aprenentatge i del coneixement) com a eines per a la interacció didàctica.
Fer servir correctament i amb eficàcia comunicativa la normativa que regula l’ús de la llengua en el registre formal de l’àmbit acadèmic, sobretot dels textos expositivoargumentatius.
Fer servir correctament les convencions ortotipogràfiques del registre formal escrit de l’àmbit acadèmic.
Elaborar programacions d'aula, unitats didàctiques i/o seqüències didàctiques per a les àrees lingüístiques adequades als diferents contextos d'aprenentatge del País Valencià.
Codi: 30052
ESCOLANO LOPEZ, JOSEP MANUEL